**Správa**

**o výchovno-vzdelávacej činnosti, jej výsledkoch a podmienkach za školský rok 2022/2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Základné identifikačné údaje o škole**

|  |  |
| --- | --- |
| **Názov školy** | Základná škola s materskou školou, Vagonárska ulica 1600/4, Poprad – Spišská Sobota |
| **Adresa školy** | Elokované pracovisko, Vagonárska ulica 5121, 058 01 Poprad – Spišská Sobota, ako súčasť Základnej školy s materskou školou, Vagonárska ulica 1600/4, Poprad – Spišská Sobota |
| **Telefón** | **052 7769536**, 0910 890 506 |
| **Webové sídlo** | zsspsobota.edupage.org |
| **Elektronická pošta** | materska.skola@zsspsobota.sk  |

**Vedúci zamestnanci školy**

|  |  |  |  |  |
| --- | --- | --- | --- | --- |
|  | **Priezvisko, meno** | **Telefón** | **Služ. mobil** | **e-mail** |
| **Riaditeľ ZŠ** | PaedDr. Adriana Oravcová | 0527769088 | 0910890470 | adriana.oravcova@zsspsobota.sk |
| **ZRŠ MŠ** | Mgr. Otília Šterbáková | 0527769536 | 0910890506 | otilia.sterbakova@zsspsobota.sk |
| **vedúca ŠJ** | Mgr. Ingrid Mlynarčíková | 0527769435 | 0910890516 | jedalensobota@azet.sk |
| **ZRŠ pre ekonomický úsek** | Ing. Edita Majerčáková | 0527769088 | 0911240115 | skola@zsspsobota.sk |

**Rada školy**

|  |  |
| --- | --- |
|  | **Titul, priezvisko, meno** |
| **predseda** | Mgr. Tatiana Husárová/zástupca zriaďovateľa |
| **pedagogickí zamestnanci** | Mgr. Alena MihaľováMgr. Lívia Adamčíková |
| **ostatní zamestnanci** | Ing. Edita Majerčáková |
| **zástupcovia rodičov** | Ing. Silvia Bujňáková |
|  | Ing. Michal Humenský |
|  | JUDr. Rastislav Dindoš |
|  | Tomáš Holova |
| **zástupcovia zriaďovateľa** | PaedDr. Edita Pilárová |
|  | Juraj Bondra, od 17.02.2023 Ing. Slavomír Božoň |
|  | Anna Schloserová |
|  | Mgr. Tatiana Husárová |

**Údaje o zriaďovateľovi**

|  |  |
| --- | --- |
| **Zriaďovateľ** | Mesto PopradNábrežie Jána Pavla II. 2802/3, 058 42 Popradtel. kontakt: 052 7167111elektronická pošta: podatelna@msupoprad.sk |

**Informácia o činnosti rady školy**

Rada školy v školskom roku 2022/2023 zasadala na svojom zasadnutí celkovo 3 krát.

*Uznesenie 28.09.2022*

Rada školy po prerokovaní :

* + odporúčala správu o výchovno-vzdelávacej činnosti školy na schválenie zriaďovateľovi

Rada školy vzala na vedomie :

* + organizáciu školského roka 2022/2023; dĺžku vyučovacích hodín a prestávok, školský poriadok - dodatok
	+ koncepčný zámer rozvoja školy rozpracovaný na dva roky a zároveň jeho ročné vyhodnotenie

Rada školy uložila riaditeľke školy :

* + doručiť správu o výchovno-vzdelávacej činnosti za školský rok 2021/2022 zriaďovateľovi s termínom do 30.10.2022

*Uznesenie 07.02.2023*

V súvislosti s výberovým konaním na funkciu riaditeľa ZŠ s MŠ rada školy

* + schválila tajné hlasovanie zakrúžkovaním čísla pred menom na hlasovacom lístku a minimálny počet hlasov pre úspešného kandidáta v počte 6 hlasov

*Uznesenie 28.06.2023*

Rada školy vzala na vedomie :

* + rozpočet školy a školského zariadenia na rok 2023 a údaje o finančnom a hmotnom zabezpečení VVČ
	+ školský vzdelávací program školy a výchovný program školského zariadenia pre nový školský rok
	+ organizáciu školy v novom školskom roku 2023/2024, návrh na počty žiakov a počty tried v novom školskom roku

**Poradné orgány materskej školy**

Metodické združenie materská škola v školskom roku 2022/2023 nemala zriadené. Hodnotenie úrovne výchovno–vzdelávacej práce, metodické postupy, výmena informácií z praxe, získanie informácie z preštudovanej literatúry a informácie zo školení boli odovzdávané formou rozhovorov na pedagogických radách a pracovných poradách materskej školy, kde sa zúčastnili všetci pedagogickí zamestnanci MŠ.

Obsah zasadnutí a prijaté uznesenia obsahujú zápisnice z jednotlivých zasadnutí.

**Počet detí v materskej škole**

|  |  |  |  |
| --- | --- | --- | --- |
| **trieda** |  | stav k 9/2022 | stav k 6/2023 |
| **Mladšia trieda** | 3 - 4 ročné deti | 18 | 20 |
| **Stredná trieda** | 4 - 5 ročné deti | 21 | 20 |
| **Staršia trieda I.** | 5 - 6 ročné deti | 21 | 20 |
| **Staršia trieda II.** | 5 - 6 ročné deti | 25 | 25 |
| **spolu** | 4 triedy | 85 | 85 |

**Zápis detí do I. ročníka ZŠ**

4. – 6. apríla 2023 sa uskutočnil zápis žiakov do I. ročníka základnej školy pre školský rok 2023/2024, ktorého sa deti spoločne s rodičmi zúčastnili prezenčne. Do základnej školy odchádza 27 detí, štyri deti pokračujú v plnení povinného predprimárneho vzdelávania, predčasne zaškolené máme 2 deti.

|  |  |
| --- | --- |
| Celkový počet detí, ktoré sa zúčastnili na zápise do I. ročníka ZŠ | 31 |
| Celkový počet detí, ktoré pokračujú v povinnom predprimárnom vzdelávaní | 4 |
| Celkový počet detí, ktorým bolo vydané rozhodnutie o prijatí do I. ročníka ZŠ | 27 |
| Celkový počet detí predčasne zaškolených | 2 |

**Zápis detí do materskej školy**

V  máji 2023 sa uskutočnil zápis do materskej školy pre školský rok 2023/2024, ťažiskovým týždňom bol prvý májový týždeň. Zápis sa uskutočnil formou elektronického prihlasovania, ale aj osobne prinesenou písomnou Žiadosťou o prijatí dieťaťa do MŠ. MŠ prijala 54 nových žiadostí. Z toho nevyhovených žiadostí bolo 27.

**Počet zamestnancov materskej školy**

|  |  |
| --- | --- |
|  |  |
| Pedagogickí zamestnanci | 8/4MD |
| Asistent učiteľa | 0 |
| Prevádzkoví zamestnanci - upratovačka | 1 |
| Spolu  | 9 |

**Kvalifikačné predpoklady pedagogických zamestnancov**

V MŠ v školskom roku 2022/2023 vyučovalo 8 plne kvalifikovaných učiteliek, ich výchovno-vzdelávacia práca je na veľmi dobrej úrovni. Modernizovali proces výchovy a vzdelávania, realizovali opatrenia koncepcie rozvoja predškolskej výchovy. Učiteľky spĺňajú požadovanú odbornú a pedagogickú spôsobilosť a o svoju prácu prejavujú záujem, čo je predpokladom efektívneho a kvalitného predprimárneho vzdelávania. Učiteľky si rozširovali svoje osobnostné a profesijné kompetencie samoštúdiom, na seminároch a školeniach (webinároch), účasťou na aktualizačnom a ďalšom vzdelávaní pedagogických zamestnancov. Vytvorili predpoklady k zaraďovaniu progresívnych metód a foriem predprimárneho vzdelávania, čo sa pozitívne odrazilo na vzdelanostnej úrovni detí.

Úroveň pedagogickej práce učiteliek spočívala:

* *vo výchovno - vzdelávacom procese* - učiteľky vo všetkých organizačných formách využívali motiváciu a zvedavosť detí na prekonávanie prekážok v spoznávaní nového. Vo svojej výchovno-vzdelávacej činnosti uplatňovali hru, zážitkové učenie, vytvárali dostatočný časový priestor na pohybové hry a činnosti, spontánnu pohybovú aktivitu dieťaťa, všestranne kultivovali detskú osobnosť, tvorivé schopnosti detí, vytvárali podmienky na experimentovanie, zážitkové učenie, na „učenie“ sa omylom, objavovanie súvislostí medzi vlastnými poznatkami a skúsenosťami.
* *v plánovaní* - na základe vstupnej diagnostiky detí, zistením ich vedomostnej úrovne, zručností, schopností, skúseností učiteľky vytýčili ciele výchovno - vzdelávacej činnosti, aktivity a ich plnenie. Zvolili vhodné témy podľa ŠVP, aktuálnosti, požiadaviek rodičov a prostredia materskej školy. Stanovili ciele striedaním všetkých oblastí rozvíjania gramotnosti v procese, ich integrácie, postupnosť, nadväznosť, náročnosť a plánovali vhodné hry, činnosti a aktivity, pričom využívali metodické listy. Tiež plnili dlhodobé ciele materskej školy, využívali a uplatňovali inovácie vo VVČ.
* *v uplatňovaní tvorivosti* - výchovno-vzdelávaciu činnosť zamerali na rozvoj pracovných, výtvarných, technických činností, pri športových aktivitách, na rozvoj tvorivosti pri hrách. Pomocou prirodzených činností vytvárali podmienky na experimentovanie, objavovanie súvislostí medzi vlastnými poznatkami a skúsenosťami. Realizovaním krúžkovej činnosti – výtvarný, anglický – rozširovali individuálny rozvoj detí. Spolupracovali so špeciálnym pedagógom – logopedičkou, aby deti boli dostatočne pripravené na vstup do I. ročníka ZŠ.
* *v sebarozvoji* - učiteľky sa pravidelne zúčastňovali pedagogických rád a pracovných porád, na ktorých si vymieňali odborné skúsenosti. Vo svojej činnosti sa zamerali na sebavzdelávanie v rámci účasti na rôznych webinároch. Absolvovali Aktualizačné vzdelávanie v zmysle §57 zákona č. 138/2019 Z. z. s názvom *„Aj v učiteľovi je líder“*  a *„Digitálne nástroje vo vyučovacom procese“* . Poskytovateľom oboch vzdelávacích programov aktualizačného vzdelávania bola ZŠ s MŠ Vagonárska ulica 1600/4, Poprad – Spišská Sobota v zmysle platnej legislatívy.

**Aktivity a prezentácia materskej školy na verejnosti**

V školskom roku 2022/2023 sa nám podarilo zrealizovať skoro všetky plánované akcie a aktivity konané aj v spolupráci s rodičmi, ktoré sú dlhoročnou tradíciou materskej školy: Gaštankové popoludnie, Šarkaniáda, Lampiónový sprievod, Pečenie medovníkov, Putujúci Mikuláš v Spišskej Sobote, Vianočná besiedka v MŠ, predplavecká príprava. V II. polroku sme uskutočnili: Karneval, Bosonôžku, besiedku ku Dňu matiek v MŠ aj vystúpenie detí v divadelnej sále v Spišskej Sobote pri príležitosti Dňa matiek, Školskú športovú olympiádu, MDD v spolupráci s Klubom Sobotčanov, Rozlúčku predškolákov s MŠ a tiež aj Stretnutie so psychologičkou pre rodičov budúcich prvákov. Zúčastnili sme sa na súťažiach organizovaných materskými školami mesta Poprad: matematická súťaž „Bystrá hlavička“, zdravotná súťaž „Evička nám ochorela. S budúcimi prvákmi sme absolvovali cyklovýlet zo Spišskej Soboty do MŠ Matejovce, kde sa deti oboznámili a nadobudli vedomosti a zručnosti na dopravnom ihrisku. S 15 deťmi predškolského veku sme absolvovali Školu v prírode v Dobšinskej ľadovej jaskyni na Ranči pod Ostrou skalou. Počas celého školského roka deti nadobúdali zručnosti pri korčuliarskom výcviku v tréningovej hale mesta Poprad, lyžiarske zručnosti pri lyžiarskom výcviku v SNOWPARK Lučivná v termíne 13.02. – 17.02.2023. V materskej škole sme zorganizovali stretnutie s Mikulášom, anjelom a čertom, ktorí deťom odovzdali mikulášske balíčky. V závere sme zorganizovali s oboma predškolskými triedami návštevu galérie „Dobrá hračka“ v Tatranskej Lomnici, kde sme sa dopravili električkou, čo bol pre deti veľký zážitok. Tiež sme sa s predškolákmi zúčastnili workshopu v Spišskom Hrhove „Na vlne poznania“. Deti z mladšej a strednej triedy navštívili múzeum v Tatranskej Lomnici. Deti z predškolských tried počas celého roka navštevovali knižnicu v Spišskej Sobote. Výtvarné práce detí boli zapojené do rôznych výtvarných súťaží, v dvoch sme získali pekné ceny. Zapojili sme sa do súťaže v zbere papiera v jesennom a jarnom období. Krúžková činnosť (anglický jazyk, výtvarný krúžok, tanečný) prebiehala v bežnom režime, uskutočňovala sa v jednotlivých triedach. Deti prišli zabaviť divadlá so zaujímavými a poučnými predstaveniami. Budúci prváci tiež niekoľko krát navštívili I. ročník ZŠ, kde sa oboznámili s vyučovacím procesom v základnej škole.

**Projekty, do ktorých sa materská škola zapojila**

|  |  |  |
| --- | --- | --- |
| **názov projektu/výzva** | **úspešnosť/neúspešnosť** |  |
| projekt „Recyklohry“ |  | Mgr. Mária Štrbková |
| projektové výzvy „Svet plastelíny“ | úspešná/7kg plastelíny | Mgr. Otília Šterbáková |
| súťaž Agromilk – „RECYKLUJ A VYHRAJ“ | neúspešná | Adriána Jerdoneková  |
| projekt – „Dental ALARM“ | úspešná | Tatiana Pitková Kesterová |
|  |  |  |

**Výsledky inšpekčnej činnosti vykonanej Štátnou školskou inšpekciou**

V školskom roku 2022/2023 štátna školská inšpekcia v materskej škole neriešila žiadne sťažnosti ani nevykonala inšpekčnú činnosť.

**Priestorové a materiálno-technické podmienky školy**

Materská škola je od 2. septembra 2004 zlúčená so základnou školou, ktorá sa nachádza v príjemnom prostredí, obklopená zeleňou, v blízkosti centra mesta Poprad. Priestory materskej školy sa nachádzajú v jednej z budov ZŠ na II. poschodí nad školskou jedálňou. Poskytuje výchovnú starostlivosť deťom od 3 do 6 rokov. Materská škola má 4 triedy, 4 spálne, 2 umyvárky s WC, šatne, kuchynku, kanceláriu, sklad prádla. Je vybavená moderným nábytkom, počítačmi, interaktívnymi tabuľami, pravidelne obnovujúcimi sa hračkami, didaktickými pomôckami, ktoré napomáhajú k všestrannému rozvoju detí.

V školskom roku 2022/2023 boli zakúpené didaktické pomôcky, výtvarný a pracovný materiál. Zakúpili sme nové detské prvky – 2 pružinové hojdačky, hojdačku Hniezdo, kladinu, stopy, edukačnú tabuľu - počítadlo, 2 ks lanových lezeckých prvkov, lanovú pyramídu a kolotoč. V tomto smere nám pomohli sponzori a rodičia, keďže nám neboli schválené kapitálové výdavky od zriaďovateľa. V modernizácii exteriérových priestorov materskej školy plánujeme pokračovať. Z dôvodu, že areál školy a školského zariadenia nie je oplotený, dochádza k ničeniu a znehodnocovaniu zakúpených detských prvkov návštevníkmi exteriéru školy. Zakúpili sme novú interaktívnu pomôcku – interaktívnu podlahu.

**Spolupráca školy s ďalšími subjektmi a organizáciami**

a) materská škola – rodina

* finančná, materiálna a pracovná pomoc
* riešenie problémov detí vo výchove individuálnymi pohovormi učiteľ - rodič
* spolupráca MŠ a rodiny pri organizovaní rôznych aktivít a podujatí
* záujem rodičov o výchovno-vzdelávaciu činnosť prostredníctvom násteniek, webového sídla a FB stránky MŠ

b) materská škola - základná škola

* vzájomné konzultácie učiteliek MŠ a ZŠ pri príprave 5 - 6 ročných detí a detí s pokračovaním v povinnom predprimárnom vzdelávaní
* návšteva detí MŠ v I. ročníku ZŠ

c) materská škola – inštitúcie

* individuálne konzultácie s odbornými zamestnancami CPP (psychológ) s rodičmi pred zápisom do prvého ročníka základnej školy

Naďalej sme pokračovali v spolupráci s HK Poprad, Aquacity Poprad a Klubom Sobotčanov, spolupráca s inštitúciami bola veľmi pozitívna.

**Koncepčný zámer rozvoja školy**

Ciele, ktoré sme si stanovili na školský rok 2022/2023 sa nám podarilo splniť.

**SWOT analýza**

**SILNÉ STRÁNKY:**

* odbornosť pedagogických zamestnancov
* klíma v materskej škole, dobré medziľudské vzťahy, otvorenosť smerom k širšej komunite
* uplatňovanie inovácií v procese vzdelávania
* vybavenosť digitálnymi technológiami a  didaktickými učebnými pomôckami, hračkami
* spolupráca s CPP Poprad
* možnosť využívania školské športového areálu, vybavenosť detského ihriska novými detskými prvkami
* spolupráca so zákonnými zástupcami,
* krúžková činnosť, organizovanie ďalších aktivít a kurzov pre deti (korčuliarsky, plavecký a lyžiarsky výcvik, škola v prírode)

**SLABÉ STRÁNKY:**

* umiestnenia v súťažiach

**PRÍLEŽITOSTI**

* záujem zákonných zástupcov o umiestnenie detí do MŠ
* získanie finančných prostriedkov, možnosti využívania mimorozpočtových zdrojov, sponzorstvo, 2% z daní – OZ pri MŠ SOBOTNÍČEK
* reagovanie na výzvy MŠVVaŠ, iných organizácií, zapájanie sa do aktuálnych projektov a výziev

**OHROZENIA**

* strata motivácie pedagógov, neustála zmena školskej legislatívy
* zvyšovanie nákladov na prevádzku MŠ.

**Správa o výchovno-vzdelávacej činnosti**

Ciele koncepčného zámeru boli nastavené na dieťa a na spoluprácu materskej školy s rodinou.

Profiláciu materskej školy sme smerovali k vytváraniu podmienok pre zdravý fyzický a psychický vývin detí, rozširovali sme elementárne poznatky o zdravom životnom štýle, realizovali aktivity smerujúce k prevencii obezity, zvyšovali sme záujem detí o pohybové a športové aktivity.

Počas roka sme podporovali vývinové osobitosti detí, podnecovali schopnosť prijímať informácie prostredníctvom riadených a spontánnych aktivít, čítanie, zážitkové učenie, bádateľské aktivity, experimentovanie, rozhovor, dramatizácia, reprodukcia, kde deti plnili úlohy, odovzdávali odkazy. Pozornosť sme venovali aj počúvaniu s porozumením.

Prehlbovali sme úroveň environmentálneho vedomia predškolského veku s využitím okolitého prírodného prostredia, využívali sme aktivizujúce metódy učenia - zážitkové učenie, problémové učenie, prírodovedné bádanie, skúmanie, experiment.

V edukačnom procese sme rozvíjali všestranný rozvoj osobnosti s prioritou dodržania psychohygieny detí. Dennou realizáciou pohybových a relaxačných aktivít si deti osvojovali správne držanie tela a telovýchovnú terminológiu. Prostredníctvom pohybových aktivít sme u deti rozvíjali motorickú koordináciu. Pri pobyte vonku sme na pohyb využívali školský areál a okolitú prírodu. Jedenkrát mesačne sme organizovali turistickú vychádzku, zameranú na zvyšovanie fyzickej kondície detí a aktivity zamerané na základné lokomočné pohyby.

Podporovali sme rozvíjanie jazykových kompetencií, predčitateľskej gramotnosti u detí ako predpoklad úspešného vzdelávania v ZŠ, u detí sme zlepšovali grafomotorické zručnosti, pričom sme využívali vhodné písadlá a materiály. Systematicky, postupnými krokmi sme zlepšovali grafomotorické zručnosti s dôrazom na správny úchop písacieho materiálu, správny tlak na podložku a správne sedenie počas činnosti, ktoré sú základom pre písanie v ZŠ.

Podporovali sme rozvíjanie digitálnych kompetencií u detí, a tým aj rozvoj tvorivého myslenia s využívaním IKT a primeraným aplikovaním vo výchovno-vzdelávacom procese.

Utvárali a následne v praktických situáciách sme uplatňovali zásady bezpečného správania sa v cestnej premávke, dbali sme na prevenciu úrazov.

U detí sme rozvíjali emocionálnu inteligenciu, schopnosť prijímať a niesť osobnú zodpovednosť pri plnení úloh, vážiť si, rešpektovať a tolerovať odlišnosť iných ľudí, správať sa mravne a udržiavať harmonické medziľudské vzťahy.

Rozvíjali sme kľúčové kompetencie detí a učiteľov, pozornosť sme venovali deťom s  nadaním.

Pri plánovaní krátkodobých cieľov sme vychádzali z úloh Sprievodcu školským rokom vydaných Ministerstvom školstva, vedy, výskumu a športu SR na daný školský rok.

Spoluprácou s  rodičmi sme realizovali spoločné oslavy sviatkov, približovanie tradícií a zvykov, mnoho aktivít bolo zrealizovaných na školskom dvore. Rodičia sa začali viac zaujímať o činnosti realizované v materskej škole a taktiež sa začali viac zúčastňovať spoločných akcií, ktoré sme ako materská škola pripravili pre rodičov.

Počas realizácie výchovno-vzdelávacieho procesu pedagogickí zamestnanci využívali inovatívne metódy, ktoré deťom zatraktívnili pobyt v materskej škole.

**Spracovala:** Mgr. Otília Šterbáková, zástupkyňa MŠ

**Správa o výchovno-vzdelávacej činnosti za školský rok 2022/2023 bola prerokovaná:**

* **na zasadnutí pedagogickej rady dňa 28.08.2023**
* **na zasadnutí Rady školy dňa 27.09.2023**

**Rada školy odporúča zriaďovateľovi Mestu Poprad Správu o výchovno-vzdelávacej činnosti za školský rok 2022/2023 na schválenie.**

 **................................................ ...................................................**

 **PaedDr. Adriana Oravcová Mgr. Tatiana Husárová, MBA**

 **riaditeľka školy predseda rady školy**